Publication: Magyar Közlöny
Issue: MK-1998-95 (Year: 1998, Number: 95)
Era: 1990-2004
Section: kívüli ellenőrzéshez az Állami Pénz- és Tőkepiaci Felügyelet részére szolgáltatandó adatok köréről és az adatszolgáltatás módjáról szóló 17/1998. (VI. 26.) PM rendelet mellékletében foglalt beszámoló tételei közül a következők:
Paragraph Index: 276

(4) A törlesztési határidővel rendelkező kintlevőségek közül problémamentesnek csak az minősíthető, amelyről dokumentálhatóan valószínűsíthető, hogy az megtérül, és a hitelintézetnek veszteséggel nem kell számolnia, vagy tőke-, illetve kamattörlesztésének, vagy egyéb törlesztési kötelezettségének fizetési késedelme a tizenöt napot, lakossági hitelek esetében a harminc napot nem haladja meg. A határidővel nem rendelkező kintlevőségek, valamint a függő és jövőbeni kötelezettségek közül csak azok minősíthetők problémamentesnek, amelyekkel kapcsolatosan a jövőben veszteség bekövetkezése a rendelkezésre álló adatok alapján nem valószínűsíthető.

Source: https://magyarkozlony.hu/hivatalos-lapok/8a2aca142b9d09eccafd604ebe4974531b385917/dokumentumok/259e0bac8e94e96b2c630412ef1c54ae72dc54aa/letoltes